En seksårig dreng mistede livet, mens pigen, han fulgtes med, formentlig overlever trods hårde kvæstelser, oplyser Nordjyllands Politi. "De kom gående i vejsiden, da de blev ramt. Drengen blev slynget over i den modsatte kørebane, hvor han blev ramt af en modkørende, og han afgik ved døden," fortæller vagtchefen ved Nordjyllands Politi. Politiet efterlyser nu vidner, der kan have set noget, evt. inden ulykken, og efterlyser samtidig flugtbilen - sandsynligvis en sort VW Golf med karakteristiske lygter. Bilens front er beskadiget og muligvis sidder nummerpladen løs. Bilen er set hos Statoil i Mariager lidt efter kl. 17. Oplysninger kan gives til Nordjyllands Politi på 96 30 14 48.

Opsummering:
To børn på seks år blev til eftermiddag påkørt af en flugtbilist på Mariagervej mellem Katbjerg og Skjellerup nær Hobro.